МОТИВИ

КЪМ ПРАВИЛНИК ЗА ОРГАНИЗАЦИЯТА И ДЕЙНОСТТА НА ОБЩИНСКО СОЦИАЛНО ПРЕДПРИЯТИЕ „ЗЕЛЕНО ДРЯНОВО" - ГР. ДРЯНОВО

Причини и мотиви за изменение и допълнение на Правилника за дейността на общинско социално предприятие „Зелено Дряново" гр. Дряново

Причините, които налагат изменението и допълнението на Правилника за дейността на общинско социално предприятие „Зелено Дряново" гр. Дряново, са постигане специфичните целите на предприятието, актуализиране структурата и численият състав, с оглед моментното му състояние за ефективно функциониране и изпълнение на индикатори за устойчивост по приключил проект "Създаване на общинско социално предприятие за подкрепена заетост в зелената система на община Дряново", реализиран с финансова помощ по ОП "Развитие на човешките ресурси" 2014-2020, Приоритетна ос 2 "Намаляване на бедността и насърчаване на социалното включване"

Цели, които се поставят с приемането на посочените изменения:

Целите са свързани с постигане на измеримо социално въздействие на предприятието, актуализиране структурата и числения състав, ефективност и икономичност, изпълнение на индикатори за устойчивост по приключилия проект "Създаване на общинско социално предприятие за подкрепена заетост в зелената система на община Дряново", реализиран с финансова помощ по ОП "Развитие на човешките ресурси" 2014-2020, Приоритетна ос 2 "Намаляване на бедността и насърчаване на социалното включване"

Финансови и други средства, необходими за допълненията и измененията

на правилника:

Приемането на измененията и допълненията на Правилника за организацията и дейността на общинско социално предприятие „Зелено Дряново" - гр. Дряново, не изискват разходването на допълнителни финансови средства.

Очаквани резултати от приеманите изменения:

Прилагането на изменения правилник на общинско социално предприятие „Зелено Дряново" - гр. Дряново, ще доведе до регламентирани структура и числен състав, ефективна дейност, управление и прозрачност.

Анализ за съответствие с правото на Европейския съюз:

Настоящият проект за изменение и допълнение на Правилник за организацията и дейността на общинско социално предприятие „Зелено Дряново" - гр. Дряново е в съответствие с нормативните актове от по-висока степен, както и с тези на европейското законодателство.

На основание чл. 26, ал. 3 от Закона за нормативните актове настоящият проект на Правилник за организацията и дейността на Общинско социално предприятие „Зелено Дряново" - гр. Дряново е публикуван на интернет страницата на Община Дряново [www.dryanovo.bg](http://www.dryanovo.bg) на 01.11.2019 г. и в срок до 01.12.2019 г., предложения и становища относно проекта се приемат на следния e-mail: [dryanovo@dryanovo.bg](mailto:dryanovo@dryanovo.bg) или в Центъра за информация и услуги на гражданите на Община Дряново на адрес: гр. Дряново, ул. "Бачо Киро" № 19.